Nafarroako Parlamentuko Mahaiak, 2023ko urtarrilaren 23an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea José Suárez Benito jaunak aurkeztutako galdera, bidegabeko erabileraren delitua erreformatu izanak Europako funtsen babesean eragina izan dezaketela-eta erakunde europarrek egindako ohartarazpenari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2023ko urtarrilaren 23an

Lehendakaria: Unai Hualde Iglesias

GALDERAREN TESTUA

Nafarroako Gorteetako kide den eta Navarra Suma (NA+) talde parlamentarioari atxikia dagoen José Suárez Benito jaunak honako galdera hau aurkezten du, Nafarroako Gobernuko lehendakariak Osoko Bilkuran ahoz erantzun dezan:

Zer balorazio egiten du Nafarroako Gobernuko lehendakariak Sánchezen Gobernuak bidegabeko erabileraren delitua erreformatu izanak Europako funtsen babesean eragina izan dezaketela-eta erakunde europarrek egindako ohartarazpenei buruz?

Iruñean, 2023ko urtarrilaren 19an

Foru parlamentaria: José Suárez Benito